**Ενωτική Πρωτοβουλία Φυσικοθεραπευτών**

*ΠΡΩΤΟΒΑΘΜΙΑ ΦΡΟΝΤΙΔΑ ΥΓΕΙΑΣ ΔΗΜΟΣΙΟΣ ΤΟΜΕΑΣ*

**Ο ρόλος της φυσικοθεραπείας**

Το Εθνικό Σύστημα Υγείας αποτελείται σήμερα από τον δημόσιο τομέα και από τον ιδιωτικό τομέα και θα πρέπει να διέπεται από **ενιαία κριτήρια** λειτουργίας τόσο για υποδομές και προσωπικό, όσο και για τα ποιοτικά χαρακτηριστικά των υπηρεσιών που παρέχει.

Πιστεύουμε σε ένα **ασθενοκεντρικό σύστημα**, διαμορφωμένο έτσι ώστε να ευνοείται η αποκέντρωση και η εξυπηρέτηση όλων των Ελλήνων, και όχι μόνο αυτών που κατοικούν στα μεγάλα αστικά κέντρα.

Ο ρόλος της φυσικοθεραπείας όπως περιγράφεται **από το 2003** στην *Δήλωση Πολιτικής για την Πρωτοβάθμια Φροντίδα Υγείας* (Π.Φ.Υ) της W.C.P.T (http://www.wcpt.org/policy/ps-primary-health-care) αναδεικνύει την επιστήμη μας καθιστώντας την παρέμβαση μας όχι μόνον ουσιαστική αλλά και **επιβεβλημένη.**

**Ο ρόλος του Π.Σ.Φ**

Είναι κοινή παραδοχή πως μια από τις κυριότερες αιτίες δυσλειτουργίας του ΕΣΥ αποτελεί η σχεδόν ανύπαρκτη και κατακερματισμένη παροχή δημόσιων υπηρεσιών πρωτοβάθμιας φροντίδας υγείας. Η φυσικοθεραπεία σίγουρα δεν αποτελεί εξαίρεση και παρέχεται από δομές των ΟΤΑ, των ασφαλιστικών φορέων (ΙΚΑ, τράπεζες, κλπ) και Κέντρα Υγείας.

Με βάση και την θεσμική οντότητά του σαν Ν.Π.Δ.Δ. ο Π.Σ.Φ. οφείλει άμεσα να εντάξει στον προγραμματισμό του τις εξής ενέργειες:

**1.**Σύσταση επιτροπών.

* *Σε επίπεδο Π.Τ*: τριμελής, απαρτιζόμενη από μέλη που έχουν εργασιακή σχέση με κάποια από όλες τις δημόσιες δομές Π.Φ.Υ και θα εποπτεύεται από μέλος της Δ.Ε. Μοναδικό αντικείμενο η καταγραφή και ανάλυση μόνον εργασιακών ζητημάτων καθώς και η κατάθεση εναλλακτικών λύσεων προς την Δ.Ε.
* *Σε επίπεδο Κ.Δ.Σ:* πενταμελής, απαρτιζόμενη από μέλη που έχουν εργασιακή σχέση με κάποια από όλες τις δημόσιες δομές Π.Φ.Υ και θα εποπτεύεται από μέλος του Κ.Δ.Σ. Μοναδικό αντικείμενο η κατάθεση προτάσεων με στόχο την θεσμική αναβάθμιση του κλάδου και η τεκμηρίωση της αναγκαιότητας παρουσίας φυσικοθεραπευτών σε όλες τις δημόσιες δομές Π.Φ.Υ.

**2.**Θέσπιση των *minimum καθιερωμένων κριτηρίων* για την πρόσληψη φυσικοθεραπευτών (πλήρης αξιοποίηση/μοριοδότηση στοιχείων βιογραφικού, ποσόστωση ανά ηλικιακή ομάδα και χρόνο ανεργίας, κλπ.)

**3**.Οι προσλήψεις να γίνονται *μόνον μέσω Α.Σ.Ε.Π* και *όχι με διαγωνισμούς*, που κοστίζουν και θέτουν σε αμφισβήτηση τα τυπικά προσόντα των υποψήφιων

**4.**Υποχρεωτικής *κοινοποίηση* όλων των προσλήψεων στον Π.Σ.Φ.

**5.**Ανάπτυξη *περιγράμματος θέσης εργασίας φυσικοθεραπευτή*, κατ’ αποκλειστικότητα από τον Π.Σ.Φ, που θα ισχύει για όλες τις δημόσιες δομές Π.Φ.Υ. Ο Π.Σ.Φ θα κωδικοποιεί τη σχετική Ευρωπαϊκή Νομοθεσία, θα την προσαρμόζει στα Ελληνικά δεδομένα και θα την επικαιροποιεί όποτε και όταν κρίνεται αναγκαίο.

Επίσης θα περιγράφει και θα οριοθετεί το περιεχόμενο της θέσης εργασίας:

* σε επίπεδο *τυπικών* γνώσεων, δεξιοτήτων, ικανοτήτων και εμπειρίας
* σε επίπεδο *μη τυπικών* γνώσεων, αξιών, συμπεριφορών,

τα οποία θεωρούνται εξίσου απαραίτητα για την επίτευξη των στόχων, διατυπωμένων με όρους αποδοτικότητας και οικονομικότητας.

**6.**Διαμόρφωση αποκλειστικά από τον Π.Σ.Φ. των *κριτήριων* που αφορούν στην ιδιαίτερη φύση του φυσιοθεραπευτικού επαγγέλματος και στους ειδικούς όρους άσκησής του, με στόχο την καθιέρωση ενός *δικαίου και εξειδικευμένου συστήματος αξιολόγησης* που θα δίνει έμφαση στο στοιχείο της θετικής ενίσχυσης και όχι των ποινών. Ενδεικτικά:

* Απόδοση: υποδομές, πόροι, διαδικασίες και κλινικό αποτέλεσμα
* Πρότυπα: κόστος, ποιότητα και κλινικά
* Μέτρηση απόδοσης: σύγκριση προτύπων με πραγματικότητα σχετικά με δομές, διαδικασίες και αποτελέσματα. Ως «εργαλεία» μπορεί να αξιοποιηθούν συνδυαστικά και με ανάλογο συντελεστή βαρύτητας, τα φύλλα αξιολόγησης, τα δομημένα ερωτηματολόγια και οι έρευνες γνώμης.
* Τεκμηρίωση διορθωτικών δράσεων (πολιτική κινήτρων): αμοιβές, εργασιακό περιβάλλον, συμμετοχική διοίκηση, ανάπτυξη- αυτοπραγμάτωση, διαπροσωπικές σχέσεις – κοινωνικές ανάγκες.

Επιπρόσθετα συμμετοχή με εκπρόσωπο του Π.Σ.Φ στην αξιολόγηση των δομών υγείας, όπου αυτό ασκείται.

**7.**Αξιοποίηση προγραμμάτων *συνεχιζόμενης εκπαίδευσης και δια βίου μάθησης* για τους φυσικοθεραπευτές, όπως ισχύει και για άλλους κλάδους εργαζομένων, πάντα με την καθοδήγηση του Π.Σ.Φ.

**8.**Σύνταξη σε ηλεκτρονική μορφή *εγχειριδίου διαδικασιών* (επιστημονικών, δεοντολογικών, διοικητικών) & *διαγραμμάτων ροής παρεχόμενων φυσιοθεραπευτικών υπηρεσιών*, που θα ισχύουν για όλους τους εργαζόμενους φυσικοθεραπευτές ανεξάρτητα από τον εργασιακό χώρο και τη σχέση εργασίας.

**9.**Υιοθέτηση των *ενιαίων ηλεκτρονικών εντύπων* (ΠΑΡΑΠΕΜΠΤΙΚΟ ΣΥΝΕΔΡΙ-ΩΝ ΦΥΣΙΚΟΘΕΡΑΠΕΙΑΣ & ΑΝΑΛΥΣΗ ΦΥΣΙΚΟΘΕΡΑΠΕΥΤΙΚΗΣ ΑΓΩΓΗΣ) και εφαρμογή τους σε όλες τις προαναφερθείσες δομές.

**10*.****Ανάλυση* της υφιστάμενης κατάστασης και *εντοπισμός* προβλημάτων (επάρκεια δομών, προσωπικού, οργανωτικές δυσλειτουργίες, καταγραφή swot, κλπ)

**11**.Ανίχνευση βαθμού *ικανοποίησης ασθενών* και κοινωνικού περιγύρου τους, για τις παρεχόμενες φυσιοθεραπευτικές υπηρεσίες, με ανάπτυξη εξειδικευμένων ερωτηματολογίων

**12.**Διερεύνηση ποσοστού *εργασιακής ικανοποίησης φυσικοθεραπευτών*, με συμπλήρωση ερωτηματολογίων και άλλων πρόσφορων μεθοδολογιών.

**13.**Συμμετοχή εκπροσώπου Π.Σ.Φ σε θεσμικά όργανα που αφορούν στην *υγιεινή και ασφάλεια & στην προσβασιμότητα των εργασιακών χώρων.*

**14.**Παρουσία μέλους του σε φορείς πιστοποίησης *ποιότητας υπηρεσιών Π.Φ.Υ.*

**15.** *Ενημέρωση* όλων των Διοικήσεων των φορέων Π.Φ.Υ σχετικά με την κείμενη νομοθεσία περί άσκησης του φυσιοθεραπευτικού επαγγέλματος, με σαφή προειδοποίηση για τις *ποινικές ευθύνες* που απορρέουν σε περιπτώσεις μη τήρησής της.

**16**.*Ανάπτυξη συνεργασιών* με όλους τους εργασιακούς και σωματειακούς φορείς που δραστηριοποιούνται σε όλες τις δημόσιες δομές Π.Φ.Υ αλλά και με ενώσεις ασθενών. Η γνωστοποίηση από τον Π.Σ.Φ των προβλημάτων των φυσιοθεραπευτών, που εργάζονται σ ‘ αυτές αλλά και των προτάσεων του, θα διευκολύνει την από κοινού καλύτερη διεκδίκηση επίλυσης των.

**17.** Διαρκής επαφή με τις *Ενώσεις των απανταχού Ομογενών*, με στόχο την παροχή υλικοτεχνικής βοήθειας και τεχνογνωσίας όπου είναι αναγκαίο αλλά και πιθανή χρηματοδότηση ερευνητικών προγραμμάτων

***Διεκδικούμε μαχητικά***

***και***

***χωρίς κανένα συμβιβασμό***

**1**.*Διασφάλιση* οργανικών θέσεων. Ούτε μια απόλυση εργαζομένου.

**2.***Τροποποίηση* οργανισμών όλων των υγειονομικών δόμων Π.Φ.Υ και σχεδιασμός για κάλυψη των αναγκών από φυσικοθεραπευτές με *μόνιμη σχέση εργασίας*, σύμφωνα με τα διεθνώς αποδεκτά ποιοτικά και ποσοτικά πρότυπα και απαιτήσεις και όχι ακολουθώντας τους πειραματισμούς των «μαθητευόμενων μάγων και «σοφών» κάθε κοπής και εποχής, που αποδείχθηκαν επικίνδυνοι για το χώρο της *υγείας.*

**3.***Κατάργηση* της παράνοµης μισθολογικής διαφοροποίησης στο νέο μι-μισθολόγιο (Ν. 4024/11) μεταξύ των κατηγοριών *ΠΕ και ΤΕ* και εξίσωσή τους.

**4.***Μισθολογική αποκατάσταση* ύψους αποδοχών των φυσικοθεραπευτών σε αξιοπρεπή επίπεδα, με ταυτόχρονη *άρση* της προαγωγικής στασιμότητας.

**5**.Άμεση ένταξη των φυσικοθεραπευτών στην κατηγορία Α των δικαιούχων λήψης του *επιδόματος επικίνδυνης και ανθυγιεινής εργασίας*

**6**.Να διασφαλιστεί µε ρητή νομοθετική ρύθμιση η ισότιµη και µε τα ίδια κριτήρια και προϋποθέσεις *επιλογή προϊσταμένων* μεταξύ υπαλλήλων ΤΕ και ΠΕ κατηγορίας, όπως άλλωστε προβλέπεται από τον Ν.3839/10, µε ενίσχυση περαιτέρω των αξιοκρατικών του χαρακτηριστικών.

**7.***Εφαρμογή* όλων των σχετικών περιοριστικών διατάξεων περί φυσιοθεραπευτικών πράξεων και οριστική απαλλαγή των συναδέλφων από την *άσκηση αλλότριων καθηκόντων.*

**8.***Βελτίωση* συνθηκών και όρων εργασίας των φυσικοθεραπευτών και λήψη των αναγκαίων μέτρων, που να προάγουν την σωματική και ψυχική υγεία τους.

**9.** *Εξορθολογισμός* και *ενοποίηση* όλων των φορέων παροχής πρωτοβάθμιων υπηρεσιών φυσικοθεραπείας και σαφής καθορισμός αρμοδιοτήτων και διαδικασιών

**10**.*Εξίσωση όρων συνταξιοδότησης* για όλους τους φυσικοθεραπευτές, που υπηρετούν στην Π.Φ.Υ

**11**.Σύσταση *Διατομεακού Τμήματος* Φυσικοθεραπείας ή *Αυτοτελούς Γραφείου Φυσικοθεραπείας επίπεδου τμήματος*, με προϊστάμενο φυσικοθεραπευτή.

**12.**Εποπτεία *καταλληλότητας* εργασιακών χώρων από τον Π.Σ.Φ

***Οι παραπάνω προτάσεις μας είναι άμεσα υλοποιήσιμες, ενώ παράλληλα, μπορούν να επιφέρουν συνολική μείωση στις αναιτιολόγητες δαπάνες υγείας της «κεντρικής» κυβέρνησης.***

***Κάνε τις θέσεις μας***

***φωνή σου***

***&***

***δύναμη δώσε μας***

***με τη συμμετοχή σου***

Οι υποψήφιοι με τα ψηφοδέλτια της ΕΝΩΤΙΚΗΣ ΠΡΩΤΟΒΟΥΛΙΑΣ ΦΥΣΙΚΟΘΕ-ΡΑΠΕΥΤΩΝ

για τη Δ.Ε & τη Γ.Σ των Αντιπρόσωπων του Π.Τ Αττικής

1. ΛΑΜΠΡΟΥ ΑΝΑΣΤΑΣΙΟΣ ΤΟΥ ΓΕΩΡΓΙΟΥ

2. ΜΑΝΟΣ ΕΥΑΓΓΕΛΟΣ ΤΟΥ ΚΩΝΣΤΑΝΤΙΝΟΥ

3. ΜΗΤΣΙΚΑΡΗΣ ΓΕΩΡΓΙΟΣ ΤΟΥ ΙΩΑΝΝΗ

4. ΜΟΥΣΤΑΚΗ ΕΛΕΥΘΕΡΙΑ ΤΟΥ ΑΝΔΡΕΑ

5. ΠΙΚΡΑΜΕΝΟΣ ΣΤΑΣΙΝΟΣ ΤΟΥ ΠΑΝΑΓΙΩΤΗ

6. ΡΟΥΤΣΗ ΜΑΡΙΑ ΤΟΥ ΠΕΤΡΟΥ

7. ΣΤΑΘΟΠΟΥΛΟΣ ΣΤΑΥΡΟΣ ΤΟΥ ΑΘΑΝΑΣΙΟΥ

8. ΨΑΡΟΜΜΑΤΗΣ ΚΥΡΙΑΚΟΣ ΤΟΥ ΜΙΧΑΗΛ

Για το ΚΕΝΤΡΙΚΟ ΔΙΟΙΚΗΤΙΚΟ ΣΥΜΒΟΥΛΙΟ

1. ΚΟΝΤΟΠΟΔΗΣ ΚΩΝΣΤΑΝΤΙΝΟΣ ΤΟΥ ΕΛΕΥΘΕΡΙΟΥ

2. ΚΟΥΤΙΒΑ ΣΤΑΥΡΟΥΛΑ ΤΟΥ ΠΑΝΑΓΙΩΤΗ

3. ΛΑΜΠΡΟΥ ΑΝΑΣΤΑΣΙΟΣ ΤΟΥ ΓΕΩΡΓΙΟΥ

4. ΜΑΝΟΣ ΕΥΑΓΓΕΛΟΣ ΤΟΥ ΚΩΝΣΤΑΝΤΙΝΟΥ

5. ΜΑΡΗ ΑΙΚΑΤΕΡΙΝΗ ΤΟΥ ΕΜΜΑΝΟΥΗΛ

6. ΜΗΤΣΙΚΑΡΗΣ ΓΕΩΡΓΙΟΣ ΤΟΥ ΙΩΑΝΝΗ

7. ΜΟΥΣΤΑΚΗ ΕΛΕΥΘΕΡΙΑ ΤΟΥ ΑΝΔΡΕΑ

8. ΠΑΠΟΥΤΣΑΚΗΣ ΚΩΝΣΤΑΝΤΙΝΟΣ ΤΟΥ ΧΑΡΙΛΑΟΥ

9. ΠΑΤΣΙΡΗΣ ΣΤΕΦΑΝΟΣ ΤΟΥ ΔΗΜΗΤΡΙΟΥ

10. ΠΙΚΡΑΜΕΝΟΣ ΣΤΑΣΙΝΟΣ ΤΟΥ ΠΑΝΑΓΙΩΤΗ

11. ΡΟΥΤΣΗ ΜΑΡΙΑ ΤΟΥ ΠΕΤΡΟΥ

12. ΣΑΚΚΟΠΟΥΛΟΣ ΙΩΑΝΝΗΣ ΤΟΥ ΓΕΩΡΓΙΟΥ

13. ΣΚΑΝΔΑΜΗΣ ΓΕΩΡΓΙΟΣ ΤΟΥ ΜΙΧΑΗΛ

14. ΣΤΑΘΟΠΟΥΛΟΣ ΣΤΑΥΡΟΣ ΤΟΥ ΑΘΑΝΑΣΙΟΥ

15. ΤΣΕΠΑΣ ΛΕΩΝΙΔΑΣ ΤΟΥ ΦΩΤΙΟΥ

16. ΦΩΤΙΟΥ ΔΙΑΜΑΝΤΗΣ ΤΟΥ ΚΩΝΣΤΑΝΤΙΝΟΥ

17. ΧΑΡΩΝΙΤΗΣ ΕΠΑΜΕΙΝΩΝΔΑΣ ΤΟΥ ΒΑΣΙΛΕΙΟΥ

18. ΧΡΥΣΟΥΛΑΚΗΣ ΙΩΑΝΝΗΣ ΤΟΥ ΓΕΩΡΓΙΟΥ

19. ΨΑΡΟΜΜΑΤΗΣ ΚΥΡΙΑΚΟΣ ΤΟΥ ΜΙΧΑΗΛ